เงินบาทเปิด30.31/34
ธนาคารกรุงเทพ รายงาน เงินบาทเปิด 30.31/34 แนวโน้มอ่อนค่า มองกรอบ 30.25-30.40
30 มี.ค. 2554

ธนาคารกรุงเทพ รายงาน เงินบาทเปิด 30.31/34 แนวโน้มอ่อนค่า มองกรอบ 30.25-30.40
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.31/34 บาท/ดอลลาร์ ใกล้เคียงกับเย็นวานนี้ที่ปิดตลาดที่ระดับ 30.32/34 บาท/ดอลลาร์
ทิศทางการเคลื่อนไหวของเงินบาทวันนี้น่าจะยังแกว่งอยู่ในกรอบแคบๆ แต่มีแนวโน้มไปในทางที่อ่อนค่ามากกว่าแข็งค่า เนื่องจาก sentiment ของตลาดขณะนี้ยังไม่คลายกังวลกับสถานการณ์ในประเทศลิเบีย และกรณีโรงไฟฟ้านิวเคลียร์ในประเทศญี่ปุ่น ประกอบกับนักลงทุนมีความกังวลเรื่องภาวะเงินเฟ้อ เพราะมองว่าจากนี้ไปจะเป็นช่วงอัตราดอกเบี้ยขาขึ้นของฝั่งยุโรป และอังกฤษ จึงทำให้เงินยูโรและเงินปอนด์แข็งค่าขึ้นเมื่อเทียบกับดอลลาร์
"วันนี้บาทมีโอกาสอ่อนค่าต่อ เพราะ sentiment ตลาดยังกังวล risk เรื่องลิเบียและญี่ปุ่นอยู่...ส่วนสกุลเงินอื่นนั้น ตอนนี้มองเรื่องเงินเฟ้อ เพราะเป็นอัตราดอกเบี้ยขาขึ้นของยูโรกับอังกฤษ" นักบริหารเงิน กล่าว
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 82.57 เยน/ดอลลาร์ ส่วนเงินยูโรอยู่ที่ระดับ 1.4103 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.25-30.40 บาท/ดอลลาร์